**BAP PO02/F40**

**(MODEL)**

**CONTRACT**

***Servicii de dirigenție de șantier pentru proiectul ”e-Încărcare – proiect de dezvoltare a infrastructurii de alimentare a vehiculelor cu energie electrică în Municipiul Slatina”***

**Preambul**

Încheiat în baza cumpărării directe inițiată prin referatul de necesitate nr. **\_\_\_\_\_\_\_\_\_/\_\_\_\_\_\_** și finalizată conform ofertei de preț depusă și acceptată în catalogul electronic pus la dispoziție de SEAP, nr. **\_\_\_\_\_\_\_\_\_\_\_\_\_** din data de **\_\_\_\_\_\_\_\_\_\_\_\_\_\_**.

**1. Părțile contractate**

În temeiul Legii nr.98/2016 privind achizițiile publice și H.G. nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, s-a încheiat prezentul contract de prestări servicii,

**între**

**Municipiul Slatina**, cu sediul în Slatina, strada **Mihail Kogălniceanu nr.1**, telefon **0249/439377**, fax **0249/439336**, codul fiscal **4394811**, cont **RO71TREZ24A700600580101X** deschis la **Trezoreria municipiului Slatina**, reprezentată prin **Primar Constantin Stelian Emil MOȚ** și **Alin CALOTĂ SĂLCIANU** **Director General al Direcției Generale Economice** în calitate de **achizitor**, pe de o parte

**și**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, cu sediul în localitatea **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, înregistrată la Registrul Comerțului, cu nr. **\_\_\_\_\_\_\_\_\_\_\_\_**, cod fiscal **\_\_\_\_\_\_\_\_\_\_\_\_\_\_\_**, cont **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** deschis la **Trezoreria \_\_\_\_\_\_\_\_\_\_\_ \_\_\_\_\_\_\_\_\_\_\_**, telefon **\_\_\_\_\_\_\_\_\_\_\_\_\_\_**, e-mail: [\_\_\_\_\_\_\_\_\_\_\_\_\_\_\_\_\_\_\_](mailto:corasonbest@yahoo.com) reprezentată prin **\_\_\_\_\_\_\_\_\_\_\_\_\_\_\_\_,** având funcția de **administrator**, în calitate de ***prestator,*** pe de altă parte.

***2. Definiții***

În prezentul contract următorii termeni vor fi interpretați astfel:

1. ***contract*** – prezentul Contract și toate anexele sale;
2. ***achizitor și prestator*** - părțile contractante, așa cum sunt acestea numite în prezentul Contract;
3. ***prețul contractului*** – prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor sale, asumate prin Contract;
4. **servicii** - activități a căror prestare face obiect al contractului;
5. ***produse*** - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza aferent serviciilor prestate conform contractului;
6. ***forța majoră***– reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora și, care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
7. ***diriginte de șantier*** - operator economic sau echipă din cadrul achizitorului, desemnat de către achizitor. Dirigintele de șantier are atribuţiile tehnice, financiare şi contractuale stabilite în condiţiile contractuale. Dirigintele de șantier este nominalizat sau notificat executantului de către achizitor. Dirigintele de șantier are în echipa sa diriginţi de şantier autorizaţi, potrivit prevederilor legii, şi orice alte persoane pentru îndeplinirea rolului său;
8. ***zi***– zi calendaristică cu excepția cazului în care se prevede expres că sunt zile lucrătoare; ***an*** - 365 zile;
9. ***act adițional*** - actul juridic prin care părtile modifică clauzele contractuale;
10. ***subcontractant*** - orice operator economic care nu este parte a unui contract de achiziție publică și care execută/prestează/furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața prestattorului de organizarea și derularea tuturor etapelor necesare în acest scop;

***3. Interpretare***

3.1 - În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

***4. Obiectul contractului***

4.1. Obiectul contractului îl constituie prestarea de ***Servicii de dirigenție de șantier pentru proiectul ”e-Încărcare – proiect de dezvoltare a infrastructurii de alimentare a vehiculelor cu energie electrică în Municipiul Slatina”*,** în conformitate cu obligațiile asumate prin prezentul contract.

4.2.Achizitorul se obligă să plătească prestatorului prețul convenit pentru prestarea serviciilor ce fac obiectul prezentului contract.

***5. Prețul contractului***

5.1. Prețul convenit pentru îndeplinirea contractului, plătibil prestatorului de către achizitor, este de **\_\_\_\_\_\_\_\_\_\_\_ fără TVA**. Plata taxei pe valoare adăugată se va face la cota TVA prevăzută de legislația în vigoare la data facturării.

**6. *Durata contractului***

6.1. (1) Durata contractului de prestări servicii care face obiectul achiziției, intră în vigoare de la semnarea contractului de ambele părți, constituirea garanției de bună execuție și primirea ordinul de începere a contractului, iar perioada de valabilitate a contractului se va încheia după încheierea procesului verbal de recepție finală a lucrărilor.

(2) Contractul începe de la data transmiterii de către achizitor, prin direcția/serviciul/ compartimentul care monitorizează acest contract, a ordinului de începere.

6.2. Data preconizată pentru începerea contractului de servicii dirigenție de șantier este de **\_\_\_ zi/zile** de la data transmiterii ordinului de prestare a serviciilor.

6.3. Prestarea serviciilor de supervizare/dirigenție de șantier se va realiza pe o perioadă de **\_\_\_\_\_ luni** (pe toată durata de execuție a lucrărilor) de la data primirii ordinului de începere a prestării serviciului și până la recepția la terminarea lucrărilor.

6.4. În condițiile în care, din motive independente de voința părților, perioada de implementare a proiectului se va modifica (prin prelungire sau reducere), pe bază de act adițional încheiat cu achizitorul, contractul de servicii de supraveghere a lucrărilor va fi prelungit sau redus în mod automat cu același număr de luni, fără modificarea prețului acestuia.

**7. *Documentele contractului***

7.1 - Documentele contractului sunt:

* caietul de sarcini;
* propunerea tehnică și propunerea financiară;
* dovada constituirii garanției de bună execuție
* acordul de asociere (dacă este cazul);
* angajamentul ferm de susținere din partea terțului susținător (dacă este cazul);
* contracte de subcontractare, (dacă este cazul).

***8. Executarea contractului***

8.1. Serviciile prestate în baza contractului vor respecta standardele prezentate de către prestator în propunerea sa tehnică.

8.2. Constituirea garanției de bună execuție se va face în termen de maxim 5 zile lucrătoare de la data semnării contractului de către ambele părți.

***9. Modalități de plată***

9.1. Plata serviciilor prestate se face în lei, în baza facturilor emise de prestator și acceptate la plată de achizitor.

*Notă:*

*(1) În cazul unei asocieri se va menționa emitentul facturilor, respectiv liderul de asociație sau asociatul/asociații după caz, în vederea efectuării plătii către liderul de asociație sau asociat/asociați în parte*.

*(2)* *În cazul în care un subcontractant își exprimă opțiunea de a fi plătit direct, operează transferul de drept al obligației de plată către subcontractant/subcontractanți pentru partea/părțile din contract aferentă/aferente acestuia/acestora în momentul în care a fost confirmată îndeplinirea obligațiilor asumate prin contractul de subcontractare. Confirmarea îndeplinirii obligațiilor asumate se va face prin documente agreate de toate cele trei părți, respectiv achizitor, executant și subcontractant sau de achizitor și subcontractant atunci când în mod nejustificat executantul blochează confirmarea executării serviciilor sau lucrărilor asumate de subcontractant.*

9.2. În termen de **10 zile** de la data depunerii facturii de către prestator, achizitorul va transmite prestatorului, dacă este cazul, motivul refuzului acceptării la plată a facturii.

9.3. În termen de **10 zile** de la primirea unui eventual refuz la plată, prestatorul este obligat să refacă factura și documentele justificative care o însoțesc, situatie în care termenul de plată al obligațiilor curge pentru achizitor de la data transmiterii documentelor rectificate.

9.4. Plata facturilor emise în baza contractului se va face după verificarea și confirmarea datelor înscrise în factură și în documentele însoțitoare, în termen de maxim **30 de zile** de la data primirii și înregistrării acesteia la registratura achizitorului, în ordinea cronologică a înregistrării facturilor în evidența achizitorului, termen ce reprezintă scadența la plată.

9.5. Plata se face prin virament cu ordin de plată.

9.6. Achizitorul nu se angajează sub nicio forma la plăți în avans.

***10.* *Obligațiile principale ale prestatorului (dirigintelui de șantier)***

10.1. Dirigintele de șantier are obligația de a presta serviciile prevăzute în contract cu profesionalismul și promptitudinea cuvenite angajamentului asumat și în conformitate cu propunerea sa tehnică și cu caietul de sarcini.

10.2. (1) Dirigintele de șantier este pe deplin responsabil pentru prestarea serviciilor în conformitate cu graficul de prestare convenit. Totodată este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată perioada contractului.

(2) Dirigintele de șantier va fi organizat astfel încât să asigure o administrare eficientă a activităților specifice de supervizare.

(3) Dirigintele de șantier se va asigura că lucrările sunt implementate conform prevederilor contractului de servicii încheiat de achizitor, în calitate de beneficiar, cu prestatorul și conform prevederilor legislației naționale în vigoare aplicabile, precum și de utilizarea eficientă a resurselor financiare disponibile pentru implementarea proiectului.

(4) Dirigintele de șantier va asigura în permanență controlul activităților de construcție, prin intermediul personalului de supervizare, pe durata contractului de servicii, în timpul fazei de construcție până la punerea în funcțiune inclusiv.

(5) Dirigintele de șantier va acționa în strânsă cooperare cu achizitorul, informând-o despre toate problemele legate de situația contractului de lucrări și în special despre orice probleme care necesită o decizie a achizitorului și care ar putea afecta costurile, calitatea sau progresul lucrărilor. Dacă lucrările nu progresează în mod satisfăcător, din motive care exced controlului exercitat de dirigintele de șantier, acesta va consilia achizitorul (în limitele autorității delegate) cu privire la măsurile necesare pentru a rezolva asemenea situații și pentru a asigura îndeplinirea obiectivelor contractului de lucrări.

(6) Pe tot parcursul activităților de supervizare a contractului de lucrări, dirigintele de șantier va coopera cu personalul desemnat din cadrul achizitorului.

10.3. Dirigintele de șantier își va desfășura activitatea ca reprezentant al achizitorului în relațiile cu proiectantul, executantul, ISC și alte autorități implicate în avizarea lucrărilor de execuție.

10.4. Dirigintele de șantier are obligația să verifice și să răspundă de realizarea următoarelor activități:

a) Verificarea conformității, din punct de vedere calitativ, a materialelor și produselor puse în lucrare cu cerințele proiectului;

b) Verificarea respectării cerințelor reglementate legal și tehnic privind atestarea și controlul calității, privind utilizarea de produse noi;

c) Verificarea legalității execuției lucrărilor de construcții;

d) Verificarea conformității documentației de execuție cu reglementările legale și tehnice specifice;

10.5. Dirigintele de șantier își va exercita atribuțiile în următoarele faze tipice derulării execuției unui obiectiv de investiții:

* Preconstrucția lucrărilor;
* Mobilizarea;
* Execuția lucrărilor;
* Recepția lucrărilor;
* Perioada de garanție (de notificare a defectelor).

10.6. Dirigintele de șantier va fi responsabil pentru următoarele activități în legătură cu controlul de execuție lucrări, dar nu limitativ:

10.6.1. Responsabilitățile dirigintelui în **faza pre-construcție**

1. Studierea și însușirea prevederilor contractului de lucrări și a tuturor documentelor/anexelor care fac parte din contract, a tehnologiilor utilizate în execuție, precum și a caracteristicilor șantierului și raportarea către achizitor și proiectant a oricărui aspect care ar putea afecta lucrările sau orice inadvertențe constatate între contracte și condițiile existente pe teren;
2. Studiază proiectul, caietele de sarcini, tehnologiile și procedurile prevăzute pentru realizarea construcțiilor;
3. Verifică existența tuturor pieselor scrise și desenate din proiect, inclusiv existența studiilor solicitate prin certificatul de urbanism sau prin avize și concordanța dintre prevederile acestora;
4. Verifică existența expertizei tehnice în cazul lucrărilor de intervenții asupra construcțiilor, dacă este cazul;
5. Verifică respectarea reglementărilor cu privire la verificarea proiectelor de către verificatori de proiecte și însușirea acestora de către expertul tehnic atestat, acolo unde este cazul;
6. Verifică dacă este precizată în proiect categoria de importanță a construcției;
7. Verifică existența în proiect a programelor de faze determinante;
8. Verifică existența proiectului sau a procedurilor de urmărire specială a comportării în exploatare a construcțiilor, dacă aceasta va fi instituită;
9. Preia amplasamentul și reperele de nivelment și le predă executantului, libere de orice sarcină;
10. Participă, împreună cu proiectantul și cu executantul, la trasarea generală a construcției și la stabilirea bornelor de reper;
11. Predă către executant terenul rezervat pentru organizarea de șantier, dacă este cazul;
12. Verifică existența „Planului calității" și a procedurilor/instrucțiunilor tehnice pentru lucrarea respectivă;
13. Verifică existența anunțului de începere a lucrărilor la emitentul autorizației și la I.S.C.;
14. Verifică existența panoului de identificare a investiției, dacă acesta corespunde prevederilor legale și dacă este amplasat la loc vizibil și amplasarea panoului de informare temporar în conformitate cu cererea de finanțare și cu manualul de identitate vizuală.
15. Asistă achizitorului și executantului în obținerea autorizațiilor, permiselor și aprobărilor necesare execuției, înainte de începerea construirii, cu privire la achiziția terenurilor, aspectele fiscale ale companiilor locale, importul de bunuri, forța de muncă națională sau expatriată, proiectare, construirea și recepția lucrărilor, etc. Se vor avea în vedere printre altele:
16. verificarea existenței autorizației de construire, precum și a îndeplinirii condițiilor legale cu privire la încadrarea în termenele de valabilitate;
17. verificarea concordanței dintre prevederile autorizației de construire, certificatului de urbanism, avizelor, acordurilor și ale proiectului.
18. Verifică și recomandă către achizitor cu privire la conformitatea și autenticitatea tuturor certificatelor, polițelor de asigurare, garanțiilor, indemnizațiilor, drepturi de proprietate ale materialelor/echipamentelor, etc., pentru care executantul este responsabil conform condițiilor contractuale.
19. Asigură că mecanismul de comunicare și raportare dintre achizitor și dirigintele de șantier este stabilit, complet funcțional și eficient pe toată durata proiectului. Asigură implementarea unui sistem eficient de informare, comunicare și raportare între beneficiar, executant, proiectant. Forma de comunicare de regulă va fi în scris, exceptând situațiile în care se dispune oprirea lucrărilor pe motiv de nerespectare a calității lucrărilor sau a documentației, caz în care imediat după dispunerea opririi lucrărilor, dirigintele de șantier va notifica acest lucru în scris executantului, beneficiarului și tuturor factorilor implicați.
20. Participă la predarea amplasamentului lucrării către executant, incluzând:
21. convocarea predării amplasamentului în prezența achizitorului, proiectantului, executantului, operatorilor de rețele și administratorilor căilor publice (după caz);
22. preluarea amplasamentului și a reperelor de nivelment și predarea acestora executantului, libere de orice sarcină;
23. participarea împreună cu proiectantul și cu executantul la trasarea generală a construcției și la stabilirea bornelor de reper;
24. predarea către executant a amplasamentului autorizat pentru organizarea de șantier;
25. verificarea conformității panoului de identificare a investiției și a celor de publicitate a proiectului/contractului de lucrări.
26. Revizuiește/aprobă aspectele aferente organizării de șantier.
27. Verifică și/sau propune de revizuirea documentațiilor tehnice pregătite de executant (proiecte, detalii de execuție și adaptare la teren, specificații tehnice, etc.) și notifică către achizitor orice cauză care ar putea afecta lucrările sau orice inadvertențe constatate în detaliile tehnice și condițiile existente în teren.
28. Fiecare proiect de execuție împreună cu un Raport de Analiză a proiectului care evidențiază constatările principale și recomandările dirigintelui de șantier, va fi prezentat achizitorului spre aprobare. Dirigintele de șantier nu va aproba proiectul fără acordul prealabil al achizitorului.
29. Verifică și propune spre revizuire, dacă este cazul, în vederea aprobării Programului de Execuție al executantului inclusiv a programelor corelate cu acesta, incluzând Graficul de Plăți, programul de elaborare a documentațiilor, programul de livrare a echipamentelor, etc.
30. Pregătește Registrului de lucru – sistemul de înregistrare și arhivare a informațiilor pe șantier.
31. Sprijină achizitorul pentru anunțarea Inspecției de Stat în Construcții cu privire la data de începere propriu-zisă a lucrărilor;
32. Orice alte acțiuni în conformitate cu prevederile contractelor de lucrări.

Responsabilitățile dirigintelui în **faza de mobilizare**

Sarcinile principale care vor fi realizate de către dirigintele de șantier sunt după cum urmează:

* Examinarea Programului de construcție al executantului și previziunilor fluxului de numerar, a mâinii de lucru și necesarului de echipament asociate;
* Examinarea/comentarea dacă este necesar a programului de achiziție al executantului în vederea respectării regulii de origine și de naționalitate;
* Verificarea și aprobarea Planului de asigurare a calității, a procedurilor de proces pentru lucrarea respectivă. Programul de verificări pe faze de recepție/determinante trebuie să fie vizat de Inspectoratul de Stat în Construcții;
* Examinarea/comentarea dacă este necesar a Procedurilor de Protecția Muncii a executantului;
* Examinarea eligibilității, înregistrării subcontractorilor propuși de executant, în vederea aprobării acestora;
* Examinarea/aprobarea echipamentului importat temporar de către executant.

**10.6.2.** Responsabilitățile dirigintelui în **faza de construcție**

1. Urmărește realizarea construcției în conformitate cu prevederile autorizației de construire, ale proiectelor, caietelor de sarcini și ale reglementarilor tehnice în vigoare;
2. Verifică existența documentelor de certificare a calității produselor pentru construcții, respectiv corespondența calității acestora cu prevederile cuprinse în proiect;
3. Interzice utilizarea produselor pentru construcții fără certificate de conformitate, declarații de conformitate sau agrement tehnic;
4. Interzice utilizarea de procedee și echipamente noi, neargumentate tehnic sau cu agremente tehnice la care avizul tehnic a expirat;
5. Verifică respectarea tehnologiilor de execuție, aplicarea corectă a acestora în vederea asigurării nivelului calitativ prevăzut în documentația tehnică și în reglementările tehnice;
6. Verifică respectarea „Planului calității", a procedurilor și instrucțiunilor tehnice pentru lucrarea respectivă;
7. Interzice executarea de lucrări de către personal necalificat pentru meseriile la care reglementările tehnice au prevederi în acest sens; Interzice utilizarea de tehnologii noi neagrementate tehnic;
8. Participă la verificarea lucrărilor ajunse în faze determinante;
9. Efectuează verificările prevăzute în reglementările tehnice, semnează și ștampilează documentele întocmite ca urmare a verificărilor, respectiv procese verbale în faze determinante, procese verbale de recepție calitativă a lucrărilor ce devin ascunse etc.;
10. Asistă la prelevarea de probe de la locul de punere în operă;
11. Transmite către proiectant, prin intermediul investitorului, sesizările proprii sau ale participanților la realizarea construcției privind neconformitățile constatate pe parcursul execuției;
12. Informează operativ investitorul privind deficiențele calitative constatate, în vederea dispunerii de măsuri și, după caz, propune oprirea lucrărilor;
13. Urmărește respectarea de către executant a dispozițiilor și/sau a măsurilor dispuse de proiectant/de organele abilitate;
14. Verifică, în calitate de reprezentant al beneficiarului, respectarea prevederilor legale în cazul schimbării soluțiilor tehnice pe parcursul execuției lucrărilor;
15. Anunță ISC privind oprirea/sistarea executării lucrărilor de către investitor/beneficiar pentru o perioada mai mare de timp, exceptând perioada de timp friguros, și verifică punerea în siguranță a construcției, conform proiectului;
16. Anunță ISC privind reluarea lucrărilor la investițiile la care a fost oprită/sistată executarea lucrărilor de către investitor/beneficiar pentru o perioada mai mare de timp, exceptând perioada de timp friguros;
17. Preia documentele de la constructor și proiectant și completează cartea tehnică a construcției cu toate documentele prevăzute de reglementările legale;
18. Urmărește dezafectarea lucrărilor de organizare de șantier și predă terenul deținătorului acestuia.
19. Verifică/aprobă propunerile de materiale ale executantului, în vederea respectării regulii de origine si de naționalitate. Participă ca martor la testarea materialelor (efectuate de executant), atunci când sunt cerute teste suplimentare, înregistrând rezultatele. Analizează măsurătorile și testele pentru orice lucrare ce devine ascunsă, înainte ca aceasta să fie acoperită. Urmărește realizarea lucrărilor, din punct de vedere tehnic, pe tot parcursul execuției acestora, admițând la plată numai lucrările corespunzătoare din punct de vedere calitativ;
20. Calculează Sumele Reținute (dacă este cazul), sub forma de cota parte din fiecare certificat de plată, drept garanție de bună execuție. Sistează execuția, demolarea sau refacerea lucrărilor executate necorespunzător, în baza soluțiilor elaborate de proiectant sau de persoanele abilitate prin lege pentru dispunerea acestora. Transmite către proiectant sesizările proprii sau ale participanților la realizarea construcției privind neconformitățile constatate pe parcursul execuției. Monitorizează evoluția lucrărilor în comparație cu Graficul de execuție al executantului pentru a lua măsuri de remediere în cazul în care apar stagnări, încetiniri sau alte impasuri. Verifică respectarea prevederilor legale cu privire la cerințele stabilite prin Legea nr. 10/1995 privind calitatea în construcții, în cazul efectuării de modificări ale documentației sau adoptării de noi soluții care schimbă condițiile inițiale. Urmărește respectarea de către executant a măsurilor dispuse de proiectant sau de organele abilitate. Preia documentele de la executant și proiectant și completează cartea tehnică a construcției cu toate documentele prevăzute de reglementările legale;
21. Înregistrarea zilnică a evenimentelor de pe șantier și a instrucțiunilor date executantului într-un jurnal de lucru. Înregistrările trebuie să fie făcute în baza activităților executantului, incluzând echipamentul și forța de muncă pe șantier, precum și toate informațiile relevante privind factorii care ar afecta progresul - vremea, defectarea echipamentului, etc.;
22. Realizează inspecțiile așa cum sunt prevăzute în Programul de Control pe faze de lucrări și înregistrarea acestora;
23. Primirea reclamațiilor executantului și formularea de recomandări pentru beneficiar în privința plăților adiționale/prelungirii duratei de execuție;
24. Calculează despăgubirile/penalitățile;
25. Medierea disputelor care apar pe șantier în timpul execuției lucrărilor;

26. Întocmirea de rapoarte în formatul aprobat de comun acord cu beneficiarul, care trebuie să cuprindă cel puțin informații privitoare la progresul lucrării, calitate, protecția muncii, variații și orice alte probleme care ar afecta execuția adecvată a lucrărilor. Urmărirea dezafectării lucrărilor de organizare și predarea terenului deținătorului acestuia. La terminarea lucrărilor va dispune și verifica aducerea la forma inițială a terenului și mediului afectat de lucrări.

**10.6.3.** Responsabilitățile supervizorului/dirigintelui la **recepția lucrărilor**.

Principalele activități sunt:

1. Preluarea de la executant a documentelor conforme cu situația construită, inclusiv desene finale și completarea Cărții tehnice a construcției cu toate documentele prevăzute de reglementările legale.
2. Efectuarea inspecțiilor necesare anterior convocării Comisiei de Recepție, cu respectarea prevederilor condițiilor contractuale ale contractului de lucrări.
3. Întocmirea Rapoartelor privind recepția lucrărilor, pentru fiecare contract de lucrări, și prezentarea concluziilor către achizitor, inclusiv revizuirea acestora în cazul unor solicitări repetate din partea executantului. Se vor întocmi rapoarte similare și în cazul recepției unor Părți de Lucrări sau în cazul suspendării sau rezilierii contractelor de lucrări, detaliindu-se stadiul lucrărilor, lucrările/testele/documentele rămase de executat/prezentat, dacă lucrările sunt funcționale și pot fi puse în funcțiune și operate de achizitor, etc.
4. Dirigintele de șantier va verifica dacă sunt îndeplinite toate condițiile tehnice și contractuale pentru constituirea Comisiei de Recepție, conform reglementărilor legale în vigoare.
5. Pregătirea Proceselor Verbale de Recepție la Terminarea Lucrărilor, a Listei Defectelor (în cazul suspendării recepției) și a altor documente solicitate de condițiile contractului.
6. Asigură secretariatul comisiei de recepție la terminarea lucrărilor și întocmește Procesul verbal de recepție la terminarea lucrărilor inclusiv anexele care cuprind lucrările restante/necorespunzătoare stabilite de Comisia de recepție și care trebuie finalizate/remediate în timpul perioadei de garanție;
7. Urmărește soluționarea obiecțiilor cuprinse în anexele la procesul -verbal de recepție la terminarea lucrărilor și îndeplinirea recomandărilor comisiei de recepție, dacă este cazul;
8. Predă către investitor actele de recepție și cartea tehnică a construcției după efectuarea recepției finale.
9. Urmărirea dezafectării lucrărilor de organizare de șantier și predarea terenului deținătorului acestuia.

**10.6.4.** Responsabilitățile dirigintelui de șantier **în faza post-construcție**

În această fază, Supervizorul/dirigintele de șantier va asigura o prezență discontinuă pe șantier. Principalele activități din cadrul fazei post-construcție vor fi:

**1.** Efectuarea de inspecții regulate pe parcursul Perioadei de Garanție (de cel puțin două ori pe an).

**2.** Urmărirea soluționării obiecțiilor cuprinse în anexele la procesul-verbal de recepție la terminarea lucrărilor și a realizării recomandărilor comisiei de recepție (dacă este cazul).

**10.6.5. Alte responsabilitati**

10.6.5.1. Dirigintele de șantier are obligația să organizeze un sistem de arhivare (digital și pe hârtie) pentru a urmări progresul lucrărilor. Toate documentele și comunicările legate de program vor fi arhivate, iar sistemul de arhivare va fi păstrat în conformitate cu cerințele instituțiilor finanțatoare și cu cerințele legislației din România. La terminarea acestor sarcini, dirigintele de șantier va transfera achizitorului toate materialele din arhivă. Achizitorul are obligația de a păstra și a pune la dispoziția oricăror organe de control ale Statului Român, timp de minim cinci ani de la finalizarea lucrării orice document emis de diriginte și achizitor.

10.6.5.2. Dirigintele de șantier va participa la toate întâlnirile organizate de constructorul lucrării pe șantier cu reprezentanți ai Inspectoratului de Stat în Construcții în vederea verificării execuției lucrărilor în conformitate cu proiectul tehnic avizat conform Legii nr. 10/1995 privind calitatea în construcții, cu modificările ulterioare.

**10.6.6. Completarea jurnalului de șantier**

10.6.6.1. Dirigintele de șantier are obligația de a deschide Jurnalul de Șantier al lucrării și de a înregistra zilnic toate informațiile relevante care ar putea, la un moment dat, să se dovedească foarte utile pentru rezolvarea problemelor de orice natură sau pentru rezolvarea reclamațiilor ce ar putea apărea cu privire la execuția lucrărilor. În Jurnalul de Șantier dirigintele de șantier va înregistra cu acuratețe următoarele date și informații:

* lucrările executate și locația exactă;
* echipamentele, materialele și forța de muncă utilizate;
* condițiile meteorologice;
* evenimente apărute;
* defecțiuni apărute la echipamente și utilaje;
* orice alți factori generali sau particulari care ar putea afecta desfășurarea execuției lucrărilor.

**10.7.** Dirigintele de șantier își va asuma răspunderea financiară în fața achizitorului, în următoarele circumstanțe:

* Lucrările sunt semnificativ întârziate și astfel de întârzieri ar putea fi evitate prin implicarea dirigintelui de șantier, sub orice formă;
* Calitatea lucrărilor este sub cerințele contractului și dirigintele de șantier ar fi putut să îmbunătățească prin acțiuni de preîntâmpinare sau în orice modalitate. Pe parcursul perioadei de Notificare a Defecțiunilor sunt constatate defecțiuni, deficiențe și neconformități față de cerințele contractului, iar acestea ar fi putut fi evitate prin directa implicare a dirigintelui de șantier.
* Se descoperă nereguli severe imputabile dirigintelui de șantier și astfel de nereguli conduc la prejudicii financiare achizitorului, prejudicii care s-ar putea manifesta prin refuzul Comisiei Europene de a rambursa cheltuielile sau revendicările Comisiei Europene pentru recuperarea cheltuielilor tardive, etc.
* Apariția accidentelor în teren datorate măsurilor de sănătate și siguranță necorespunzătoare luate de către executant, accidente care ar fi putut fi evitate prin acțiunea dirigintelui de șantier;
* Daunele financiare produse achizitorului din vina dirigintelui de șantier se acoperă de către dirigintele de șantier.

**10.8. Rapoartele care vor fi elaborate și transmise de dirigintele de șantier**

10.8.1. Dirigintele de șantier va întocmi **raportul de început** în termen de **1 lună** de la data de începere a contractului de servicii. Acest raport va cuprinde, pe lângă activitățile derulate, principalele constatări ale prestatorului privind situația existentă, problemele critice identificate și principalele măsuri care se impun pentru rezolvarea acestora, precum și programul de activitate al prestatorului. Orice modificări ulterioare ale acestui program vor trebui supuse aprobării achizitorului.

10.8.2. **Raportul de activitate** va fi înaintat în termen de **5 zile** de la confirmarea situațiilor de plată și va conține detalierea tuturor lucrărilor executate în perioada raportată. Se vor face referiri la asigurarea calității lucrărilor, monitorizarea poluării dacă este cazul, modul de implementare a Sistemului de Asigurare a Calității și modul în care constructorul își controlează propria activitate.

10.8.3. **Dispozițiile de șantier**. Orice modificare adusă, din motive obiective, proiectului tehnic, caietelor de sarcini sau listelor de lucrări va fi făcută numai de către proiectant și va fi însușită dacă este cazul de verificatorul proiectului. Aceste modificări vor fi înaintate achizitorului și executantului sub forma de Dispoziție de șantier a proiectantului. Dispoziția de șantier și listele de cantități aferente acesteia vor fi semnate de proiectant, diriginte de șantier și constructor. În cadrul acesteia se va fundamenta necesitatea execuției respectivelor categorii de lucrări și se va identifica sursa de finanțare. Dirigintele de șantier are obligația de a urmări punerea în practică, de către constructor, a dispozițiilor de șantier emise de proiectant. Toate dispozițiile de șantier emise de proiectant vor fi numerotate și îndosariate. În cazul în care dispozițiile de șantier sunt emise ca urmare a nerespectării prevederilor din documentația tehnică de execuție, lucrările prevăzute în acestea se vor executa pe cheltuiala constructorului.

10.8.4. Un **raport de finalizare a lucrărilor**, înaintea recepției la terminare lucrărilor. Acesta va include desenele conforme cu execuția ale Proiectantului. Raportul va prezenta și activitățile de întreținere/reparație necesare a fi asigurate de către beneficiar în perioada de garanție a lucrărilor, cu un program de desfășurare a acestora. În cadrul acestui raport vor fi rezumate toate activitățile derulate în cadrul activității de supervizare a lucrărilor.

10.8.5. **Raportul Final**

Raportul final va fi întocmit la terminarea lucrărilor și va cuprinde:

* detalii și explicații asupra serviciilor asigurate de către Dirigintele de șantier pe parcursul desfășurării contractului de servicii;
* detalii și explicații asupra desfășurării contractului de lucrări, cu un capitol special dedicat recepției la terminarea lucrării;
* Cartea Construcției, potrivit prevederilor Hotărârii de guvern nr.272/1994 cu modificările și completările ulterioare, referitoare la regulamentul de recepție a lucrărilor de construcție și a instalațiilor conexe.

10.8.6. **Minute ale ședințelor de șantier** vor fi întocmite cu ocazia desfășurării fiecărei ședințe desfășurate pe șantier și administrate prin grija dirigintelui de șantier.

10.8.7. **Raportul Special**

Rapoartele speciale vor fi emise în legătură cu orice aspect major referitor la implementarea contractului sau la cererea expresă a beneficiarului.

Toate rapoartele și documentele relevante ale proiectului, vor deveni proprietatea achizitorului.

Obligațiile mai sus menționate nu sunt limitative, dirigintele de șantier putând participa în calitate de reprezentant al investitorului/beneficiarului la realizarea construcțiilor, în limitele atribuțiilor stabilite prin reglementările în vigoare și ale contractului încheiat cu investitorul/beneficiarul.

**10.9.** Dirigintele de șantier răspunde în cazul neîndeplinirii obligațiilor menționate, precum și în cazul neasigurării din culpa lor a nivelului calitativ al lucrărilor prevăzut în contracte, proiecte, caiete de sarcini și în reglementările tehnice în vigoare.

**10.10.** Pentru evitarea unor situații în care decontările finale la o lucrare să nu depășească sumele alocate în buget, dirigintele de șantier nu va semna nici o situație de lucrări, reprezentând nota de comandă suplimentară, fără însușirea prealabilă a acesteia de către ordonatorul de credite.

**10.11.** Dirigintele de șantier va informa achizitorul în scris prin rapoarte (așa cum se va stabilii la încheierea contractului) asupra stadiilor fizice și valorice realizate de constructor conform graficului de execuție aprobat.

**10.12.** Dirigintele de șantier va garanta că forța de muncă necesară îndeplinirii obiectului prezentului contract, îndeplinește condițiile necesare privind pregătirea profesională, va garanta că toți angajații săi au încheiate cărți de muncă, cu respectarea prevederilor legale în materie, precum și că toate materialele, instalațiile și echipamentele necesare îndeplinesc standardele calitative de rigoare.

**10.13. Codul de conduită**

(1) Dirigintele de șantier va acționa întotdeauna loial, imparțial și ca un consilier de încredere pentru achizitor conform regulilor și/sau codului de conduită al profesiei sale, precum și cu discreția necesară. Se va abține să facă afirmații publice în legătură cu serviciile prestate fără să aibă aprobarea prealabilă a achizitorului, precum și să participe în orice activități care sunt în conflict cu obligațiile sale contractuale. Nu va angaja achizitorul în niciun fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

(2) Când prestatorul sau oricare din subcontractanții săi, personalul, experții sau subordonații săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilități ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu achizitorul, ori pentru a favoriza sau defavoriza orice persoană în legătură cu prezentul contract sau cu orice alt contract încheiat cu acesta, achizitorul va decide încetarea prezentului contract, fără a aduce atingerea niciunui drept anterior dobândit de prestator.

(3) Plățile către prestator aferente contractului vor constitui singurul venit ori beneficiu ce poate deriva din acesta și atât prestatorul cât și personalul său salariat ori contractant, inclusiv conducerea sa și salariații din teritoriu, nu vor accepta niciun comision, discount, alocație, plată indirectă sau orice formă de retribuție în legătură cu sau pentru executarea obligațiilor din prezentul contract.

(4) Prestatorul nu va avea niciun drept, direct sau indirect, la vreo redevență, facilitate sau comision cu privire la orice bun sau procedeu brevetat sau protejat, utilizate în scopurile contractului fără aprobarea prealabilă în scris a achizitorului.

(5) Prestatorul și personalul său vor respecta secretul profesional, pe perioada prestării contractului, inclusiv pe perioada oricărei prelungiri precum și după încetarea acestuia. În acest sens, cu excepția cazului în care se obține acordul scris prealabil al achizitorului, prestatorul și personalul său, salariat ori contractat de acesta, incluzând conducerea și salariații din teritoriu, nu vor divulga niciodată oricărei alte persoane sau entități, nicio informație confidențială la recomandările primite în cursul sau ca rezultat al derulării prezentului contract. Totodată, prestatorul și personalul său nu vor utiliza în dauna achizitorului informațiile ce le-au fost furnizate sau rezultatul studiilor, testelor, cercetărilor desfășurate în cursul sau în scopul prestării prezentului contract.

(6) Prestatorul va furniza achizitorului, la cerere, documente justificative cu privire la condițiile în care se prestează prezentul contract. Achizitorul va efectua orice documentare sau cercetare la fața locului pe care o consideră necesară pentru strângerea de probe în cazul oricărei suspiciuni cu privire la existența unor cheltuieli comerciale neuzuale.

**10.14. Conflictul de interese**

(1) Prestatorul va lua toate măsurile necesare pentru a preveni ori stopa orice situație care ar putea compromite prestarea obiectivă și imparțială a prezentului contract. Conflictele de interese pot apărea în mod special ca rezultat al intereselor economice, afinităților politice ori de naționalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de 3 zile de la apariția acestuia.

(2) Achizitorul are dreptul de a verifica dacă măsurile luate sunt corespunzătoare și dacă este necesar poate solicita măsuri suplimentare. Prestatorul se va asigura că personalul său, salariat sau contractat de el, inclusiv conducerea și salariații din teritoriu, nu se află într-o situație care ar putea genera un conflict de interese. Prestatorul va înlocui, în 5 zile și fără vreo compensație din partea achizitorului, orice membru al personalului său salariat ori contractat, inclusiv conducerea ori salariații din teritoriu, care se regăsește într-o astfel de situație.

(3) Prestatorul trebuie să evite orice contact care ar putea să-i compromită independența ori pe a personalului său, salariat sau contractat, inclusiv conducerea și salariații din teritoriu. În cazul în care executantul nu-și menține independența, achizitorul, fără afectarea dreptului acestuia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a prezentului contract.

**10.15. Legislația Muncii și Programul de lucru**

(1) Prestatorul va respecta întreaga legislație a muncii care se aplică personalului, inclusiv legislația în vigoare privind angajarea, programul de lucru, sănătatea, securitatea muncii, asistență socială, emigrare și repatriere, și îi va asigura acestuia toate drepturile legale.

(2) Prestatorul va asigura niveluri de salarizare și condiții de muncă care nu vor fi inferioare celor stabilitate în cadrul ramurii de activitate în care se desfășoară lucrarea.

(3) Prestatorul îi va obliga pe angajații săi să se conformeze tuturor legilor în vigoare, inclusiv celor legate de securitatea muncii.

(4) Prestatorul este obligat să respecte prevederile din normele de SSM și SU în vigoare și să ia toate măsurile obligatorii în vederea evitării si înlaturarii oricărui pericol de accidentare.

(5) Prestatorul are obligatia de a respecta Legea nr.319/2006 privind securitatea și sănătatea în muncă și Legea nr.307/2006 privind apararea împotriva incendiilor.

**10.16.** Prestatorul are obligația de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM/OI sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

**10.17.** Prestatorul este răspunzător de exactitatea și legalitatea datelor înscrise în  facturi şi documentele justificative ataşate și se obligă să restituie sumele încasate necuvenit și foloasele realizate aferente acestor sume, stabilite ca atare în urma controlului organelor abilitate (C.F.I., C.F.P., Curtea de Conturi, etc.). Prestatorul va prezenta organelor abilitate mai sus menționate, orice documente sau acte solicitate.

***11. Obligațiile principale ale achizitorului***

11.1. Achizitorul se obligă să plătească prețul convenit în prezentul contract pentru serviciile prestate.

11.2. Achizitorul se obligă să pună la dispoziția prestatorului orice facilități și/sau informații pe care acesta le-a cerut în propunerea tehnică și pe care le consideră necesare îndeplinirii contractului și de a comunica prestatorului, numele persoanei responsabile cu urmărirea contractului (din partea achizitorului).

11.3 Achizitorul se obligă să recepționeze serviciile prestate în termenul convenit.

11.4. Achizitorul are obligația de a emite documente constatatoare care conțin informații referitoare la îndeplinirea sau, după caz, neîndeplinirea obligațiilor contractuale de către prestator/prestator asociat și, dacă este cazul, la eventualele prejudicii, în termen de 14 zile de la data finalizării prestării serviciilor care fac obiectul prezentului contract.

11.5. Obligații ale responsabililor achizitorului:

(1) În termen de **10 zile** de la data depunerii, responsabilul de contract va verifica înscrisurile din factura emisă și va răspunde de acceptarea/refuzarea la plată a facturilor, iar dacă este cazul, de transmiterea unei comunicări către prestator prin care să îi aducă la cunoștință motivul refuzului, precum și de îndeplinirea celorlalte atributii care îi revin conform procedurilor și reglementărilor interne ale societății, si o va preda, însotită de documentele justificative care confirmă prestarea serviciilor ce fac obiectul facturării (documente de receptie, alte documente convenite).

***12.* *Sancțiuni pentru neîndeplinirea culpabilă a obligațiilor***

12.1. (1) În cazul în care, din vina sa exclusivă, prestatorul nu reușește să își îndeplinească total sau parțial obligațiile asumate prin contract, prestatorul are obligația de a plăti, cu titlu de penalități, o sumă echivalentă cu o cotă procentuală din prețul serviciilor neefectuate din valoarea obligațiilor neîndeplinite la termenul/termenele intermediare obligatorii, respectiv la termenul stabilit ca dată limită de finalizare a serviciilor, prevăzute în programul de execuție al contractului de 0,15%, pentru fiecare zi de întârziere.

12.2. În cazul în care achizitorul nu onorează facturile în termen de 30 de zile de la expirarea perioadei convenite, acesta are obligația de a plăti, ca penalități, o suma echivalentă cu o cotă procentuală din plata neefectuată de 0,15% pentru fiecare zi de întârziere.

12.3. Penalitățile datorate curg de drept de la data scadenței obligațiilor asumate conform prezentului contract, până la îndeplinirea obligațiilor.

12.4. Pentru prejudiciul provocat prin neexecutarea sau executarea necorespunzătoare a obligațiilor asumate, care depășește valoarea maximă a penalităților percepute, în completare, părțile datorează daune - interese în condițiile dreptului comun.

***Clauze specifice***

***13. Garanția de bună execuție a contractului***

13.1. (1) Prestatorul are obligația de a constitui garanția de bună execuție a contractului în cuantum **10%**, din valoarea fără TVA a contractului.

(2) Garanția de bună execuție a contractului se constituie de către prestator în scopul asigurării achizitorului de îndeplinirea cantitativă, calitativă și în perioada convenită a contractului de achiziție publică.

(4) Garanția de bună execuție se constituie în termen de 5 zile lucrătoare de la data semnării contractului de achiziție publică. Acest termen poate fi prelungit la solicitarea justificată a prestatorului, fără a depăși 15 zile de la data semnării contractului de achiziție publică.

13.2. (1) Garanția de bună execuție se constituie prin virament bancar sau printr-un instrument de garantare emis în condițiile legii, astfel:

a) scrisoare de garanție emisă de o instituție de credit din România sau din alt stat;

b) asigurare de garanții emisă:

* fie de o societate de asigurări care deține autorizație de funcționare emisă în România sau într-un alt stat membru al Uniunii Europene și/sau care este înscrisă în registrele publicate pe site-ul Autorității de Supraveghere Financiară, după caz;
* fie de o societate de asigurări dintr-un stat terț printr-o sucursală autorizată în România de către Autoritatea de Supraveghere Financiară.

(2) Garanția constituită conform prevederilor alin. (1) devine anexă la contract, iar prevederile art. 36 alin. (3) și (5) din HG nr.395/2016 se aplică în mod corespunzător.

(3) Dacă părțile convin, garanția de bună execuție se poate constitui și prin rețineri succesive din sumele datorate pentru facturi parțiale. În acest caz, prestatorul are obligația de a deschide un cont la dispoziția achizitorului, la **unitatea Trezoreriei Statului** din cadrul organului fiscal competent în administrarea acestuia. Suma inițială care se depune de către prestator în contul de disponibil astfel deschis va fi de **1%** din prețul contractului de achiziție publică, fără TVA. Pe parcursul îndeplinirii contractului de achiziție publică, achizitorul urmează să alimenteze contul de disponibil prin rețineri succesive din sumele datorate și cuvenite prestatorului până la concurența sumei stabilite drept garanție de bună execuție în contractul de achiziție publică și va înștiința prestatorul despre vărsământul efectuat, precum și despre destinația lui. Din acest contul de disponibil deschis la Trezoreria Statului pe numele prestatorului pot fi dispuse plăți atât de către prestator, cu avizul scris al achizitorului care se prezintă unității Trezoreriei Statului, cât și de unitatea Trezoreriei Statului la solicitarea scrisă a achizitorului în favoarea căreia este constituită garanția de bună execuție. Contul de disponibil astfel deschis este purtător de dobândă în favoarea prestatorului.

13.3. (1) Achizitorul are dreptul de a emite pretenții asupra garanției de bună execuție, oricând pe parcursul îndeplinirii contractului, în limita prejudiciului creat, în cazul în care prestatorul nu își îndeplinește obligațiile asumate prin contract. Anterior emiterii unei pretenții asupra garanției de bună execuție, achizitorul are obligația de a notifica pretenția prestatorului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului.

(2) În situația executării garanției de bună execuție, parțial sau total, prestatorul are obligația de a reîntregi garanția în cauză raportat la restul rămas de executat.

13.4. Achizitorul are obligația de a elibera/restitui garanția de bună execuție în termen de 14 zile de la data emiterii raportului final de supervizare/expirarea duratei de garanție acordată lucrării în cauză, dacă nu a ridicat până la acea dată pretenții asupra ei.

***14. Recepție și verificări***

14.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și din caietul de sarcini.

14.2. Verificările vor fi efectuate de către achizitor prin reprezentanții săi împuterniciți, în conformitate cu prevederile din prezentul contract coroborate cu cerințele din caietul de sarcini. Achizitorul are obligația de a notifica prestatorului identitatea reprezentanților săi împuterniciți pentru efectuarea verificărilor.

***15. Începere, finalizare, întârzieri, sistare***

15.1. (1) Prestatorul are obligația de a începe prestarea serviciilor în timpul cel mai scurt posibil de la primirea ordinului de începere a contractului.

(2) În cazul în care prestatorul suferă întârzieri și/sau suportă costuri suplimentare, datorate în exclusivitate achizitorului, părțile vor stabili de comun acord:

1. prelungirea perioadei de prestare a serviciului; și
2. totalul cheltuielilor aferente, dacă este cazul, care se vor adăuga la prețul contractului.

15.2. (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părți, termen care se calculează de la data începerii prestării serviciilor.

(2) În cazul în care:

1. orice motive de întârziere, ce nu se datorează prestatorului, sau
2. alte circumstanțe neobișnuite susceptibile de a surveni, altfel decât prin încălcarea contractului de către prestator,

îndreptățesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.

15.3. Dacă pe parcursul îndeplinirii contractului prestatorul estimează că nu respectă graficul de prestare, acesta are obligația de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părților, prin act adițional, cu plata de penalități, dacă se impune.

15.4. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalități prestatorului.

15.5. În cazul în care pe parcursul îndeplinirii contractului se constată faptul că nu sunt respectate elemente ale propunerii tehnice (sunt inferioare sau nu corespund cerințelor prevăzute în caietul de sarcini), achizitorul își rezerva dreptul de a denunța unilateral contractul ori de a solicita sistarea prestării serviciilor până la remedierea situației constatate.

15.6. În cazul în care pe parcursul derulării contractului achizitorul nu onorează facturile în termenul stabilit, prestatorul poate sista prestarea serviciilor până la remedierea situației constatate.

***16. Ajustarea prețului contractului***

16.1. Pentru serviciile contractate ce urmează a fi prestate, prețul este cel declarat în oferta financiară, care face parte integrantă din contract.

16.2. Prețul este ferm în lei și nemodificabil pe toată perioada de derulare a contractului.

***17. Subcontractanți***

17.1. Prestatorul are obligația de a încheia contracte cu subcontractanții nominalizați în cadrul procedurii de atribuire a contractului, în aceleași condiții în care el a semnat contractul cu achizitorul.

17.2. (1) Prestatorul are obligația de a prezenta toate contractele încheiate cu subcontractanții nominalizați în ofertă. Contractele prezentate trebuie să fie în concordanță cu oferta depusă.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

17.3. (1) Prestatorul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de executant de modul în care își îndeplinește partea sa din contract.

(3) Prestatorul are dreptul de a pretinde daune-interese subcontractanților desemnați, dacă aceștia nu își îndeplinesc partea lor din contract.

17.4. (1) Prestatorul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului de achiziție publică, în condițiile art. 221 din Legea nr.98/2016.

(2) În situația prevăzută la alin. (1), prestatorul va transmite achizitorului informațiile cu privire la noii subcontractanți și va obține acordul achizitorului privind eventualii noi subcontractanți implicați ulterior în executarea contractului.

(3) Atunci când înlocuirea sau introducerea unor noi subcontractanți are loc după atribuirea contractului, aceștia transmit certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în contractul care urmează să fie îndeplinit.

17.5. (1) Înlocuirea/implicarea subcontractanților de către prestator în perioada de implementare a contractului poate interveni în următoarele situații:

a) înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți,

b) declararea unor noi subcontractanți ulterior semnării contractului de achiziție publică în condițiile în care serviciile ce urmează a fi subcontractate au fost prevăzute în ofertă fără a se indica inițial opțiunea subcontractării acestora,

c) renunțarea/retragerea subcontractanților din contractul de achiziție publică.

(2) În cazul în care prestatorul înlocuiește/implică subcontractanții în perioada de implementare a contractului, achizitorul are obligația de a solicita prezentarea contractelor încheiate între prestator și subcontractanții declarați ulterior, care să conțină obligatoriu, cel puțin următoarele elemente:

1. activitățile ce urmează a fi subcontractate;
2. numele, datele de contact, reprezentanții legali ai noilor subcontractanți;
3. valoarea aferentă prestațiilor noilor subcontractanți.

(3) Noii subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice depuse de către prestator la ofertă, aferentă activității supuse subcontractării.

(4) Contractele și declarațiile vor fi prezentate cu cel puțin 15 zile înainte de momentul începerii prestării serviciilor de către noii subcontractanți.

(5) Noii subcontractanți au obligația de a transmite certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.

(6) Înlocuirea/implicarea subcontractanților de către prestator în perioada de implementare a contractului se realizează cu acordul achizitorului.

17.6 (1) În situația prevăzută la art. 17.5 alin. (1) lit. a), valoarea aferentă activităților subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea prețurilor existente în contract.

(2) În situația prevăzută la art. 17.5 alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior.

(3) Obiectul și valoarea noului contract de subcontractare nu vor conține serviciile prestate de către subcontractantul inițial și nici valoarea aferentă acestora.

17.7. În situația prevăzută la art. 17.5 alin. (1), lit. b), prestatorul are dreptul de a implica noi subcontractanți pe durata executării contractului, cu condiția ca nominalizarea acestora să nu reprezinte o modificare substanțială a contractului de achiziție publică în condițiile art. 221 din Lege.

17.8. Situația prevăzută la art. 17.5 alin. (1), lit. b) nu reprezintă o modificare substanțială așa cum este aceasta definită la art. 221 din Lege, dacă se îndeplinesc următoarele condiții cumulative:

1. introducerea unui nou subcontractant nu are impact asupra îndeplinirii criteriilor de calificare/selecție sau în privința aplicării criteriului de atribuire raportat la momentul evaluării ofertelor;
2. introducerea unui nou subcontractant nu modifică prețul contractului dintre achizitor și prestator;
3. introducerea unui nou subcontractant este strict necesară pentru îndeplinirea contractului de achiziție publică;
4. prin introducerea unui nou subcontractant nu este schimbat caracterul general al obiectului contractului de achiziție publică, fapt ce presupune că scopul contractului, precum și indicatorii principali ce caracterizează rezultatul respectivului contract rămân nemodificați.

17.9. În situația prevăzută la art. 17.5 alin. (1), lit. c), în cazul în care un contract de subcontractare este denunțat unilateral/reziliat de către una din părți, prestatorul are obligația de a prelua partea/părțile din contract aferente activității subcontractate sau de a înlocui acest subcontractant cu un nou subcontractant în condițiile art. 17.5 alin.(1), lit. a).

17.10. (1) Achizitorul poate efectua plăți corespunzătoare părții/părților din contract îndeplinite de către subcontractanții propuși în ofertă, dacă aceștia solicită, pentru servicii prestate prestatorului, potrivit contractului dintre prestator și subcontractant în conformitate cu dispozițiile legale aplicabile, atunci când natura contractului permite acest lucru și dacă subcontractanții propuși și-au exprimat opțiunea în acest sens.

(2) În sensul alin. (1), subcontractorii își vor exprima la momentul încheierii contractului de achiziție publică sau la momentul introducerii acestora în contractul de achiziție publică, după caz, opțiunea de a fi plătiți direct de către achizitor. Achizitorul efectuează plățile directe către subcontractanții agreați doar atunci când prestația acestora este confirmată prin documente agreate de toate cele 3 părți, respectiv achizitor, prestator și subcontractant sau de achizitor și subcontractant atunci când, în mod nejustificat, prestatorul blochează confirmarea executării obligațiilor asumate de subcontractant.

(3) Atunci când un subcontractant își exprimă opțiunea de a fi plătit direct, achizitorul are obligația de a stabili în cadrul contractului de achiziție publică clauze contractuale obligatorii ce prevăd transferul de drept al obligațiilor de plată către subcontractant/subcontractanți pentru partea/părțile din contract aferentă/aferente acestuia/acestora, în momentul în care a fost confirmată îndeplinirea obligațiilor asumate prin contractul de subcontractare, în conformitate cu prevederile alin. (2).

17.11. În situația în care pe parcursul derulării contractului, prestatorul va subcontracta unor operatori economici nedeclarați ca subcontractanți în ofertă, fără acordul achizitorului, subcontractarea va fi considerată o încălcare a prezentului contract, iar contractul se reziliază de plin drept, fără notificare prealabilă, fără intervenția vreunei autorități sau instanțe de judecată și se vor aplica penalități de 50% din valoarea serviciilor contractate.

***18. Cesiunea de creanțe***

18.1 Prestatorul poate cesiona creanța în favoarea subcontractantului/subcontractanților legată de partea/părțile din contract care sunt îndeplinite de către aceștia.

18.2. În vederea determinării valorii creanței, ofertantul are obligația de a cuprinde în oferta sa denumirea subcontractanților și datele de contact ale acestora, partea/părțile din contract care urmează a fi îndeplinite de către aceștia, valoarea la care se ridică partea/părțile respective, precum și acordul subcontractanților cu privire la aceste aspecte.

**18.3.** Obligațiile născute din contract rămân în sarcina părților contractante, astfel cum au fost stipulate și asumate inițial.

***19. Modificarea contractului***

19.1. (1) Contractul poate fi modificat fără organizarea unei noi proceduri de atribuire, atunci când modificările, indiferent de valoarea lor, nu sunt substanțiale, în condițiile art. 221 din Legea nr. 98/2016 privind achizițiile publice, cu modificările și completările ulterioare.

(2) Partea care solicită modificări contractuale are obligația de a notifica cealaltă parte, în scris, în termen de maxim 5 zile de la data la care a intervenit situația care conduce la modificarea contractului.

19.2. Achizitorul poate modifica contractul în sensul renunțării parțiale la prestarea serviciilor, cu condiția notificării prestatorului cu *minim 15 zile* înainte de data renunțării.

19.3. Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

19.4. Părțile contractante au dreptul, pe durata îndeplinirii contractului, de a conveni, prin act adițional, adaptarea acelor clauze afectate de modificări ale legii.

19.5. (1) Orice modificare a contractului de achiziție publică în cursul perioadei sale de valabilitate altfel decât în cazurile și condițiile prevăzute la punctul 19.1 se realizează prin organizarea unei noi proceduri de atribuire, în conformitate cu dispozițiile prezentei legi.

(2) În situația nerespectării dispozițiilor alin. (1), achizitorul are dreptul de a denunța unilateral contractul de achiziție publică inițial.

(3) Achizitorul introduce dreptul de denunțare unilaterală prevăzut la alin. (2) în condițiile contractuale cuprinse în documentația de atribuire.

***20****.* ***Încetarea și*** ***rezilierea contractului***

20.1. - Prezentul contract va înceta de drept:

* la data prevăzută în contract;
* la data intervenției unui act de autoritate;
* la data stabilită de părți prin acordul de voință;
* la apariția unor circumstanțe care nu au putut fi prevăzute la data încheierii acestuia și care conduc la modificarea clauzelor contractuale în asemenea măsură încât îndeplinirea contractului ar fi contrară achizitorului și interesului public. Acest fapt va fi notificat prestatorului în termen de 10 zile de la momentul apariției unor astfel de circumstanțe sau de la momentul în care achizitorul a avut cunoștință despre apariția unor astfel de circumstanțe.

20.2. Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului de prestări servicii și de a pretinde plata de daune-interese.

20.3. (1) Achizitorul poate rezilia contractul cu efecte depline (de jure) după acordarea unui preaviz de 10 zile prestatorului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:

1. prestatorul nu execută contractul în conformitate cu obligațiile asumate;
2. prestatorul refuză sau omite să aducă la îndeplinire dispozițiile emise de către achizitor sau de către reprezentantul său autorizat;
3. prestatorul cesionează contractul sau subcontractează fără a avea acordul scris al achizitorului;
4. prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
5. prestatorul se află în culpă profesională gravă ce poate fi dovedită prin orice mijloc de probă pe care achizitorul îl poate justifica;
6. împotriva prestatorului a fost pronunțată o hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor financiare ale CE (Comisia Europeană);
7. în cadrul unei alte proceduri de achiziție sau procedură de acordare a unei finanțări din bugetul CE, prestatorul a fost declarat culpabil de încălcarea gravă a contractului ca rezultat al neexecutării obligațiilor sale contractuale;
8. are loc orice modificare organizațională care implică o schimbare cu privire la personalitatea juridică, natura sau controlul prestatorului, cu excepția situației în care asemenea modificări sunt înregistrate într-un act adițional la prezentul contract;
9. apariția oricărei alte incapacități legale care să împiedice executarea contractului;
10. prestatorul nu furnizează garanțiile sau asigurările solicitate, sau persoana care furnizează garanția sau asigurarea nu este în măsură să își îndeplinească angajamentele.
11. prestatorul dă sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:

- a acționa sau a înceta să acționeze în legătură cu contractul, sau

- a favoriza sau nu, a defavoriza sau nu, oricare persoană care are legătură cu contractul,

- sau dacă oricare din membrii personalului prestatorului, agenți sau subcontractanți dau sau se oferă să dea (direct sau indirect), unei persoane, stimulente sau recompense, în modul descris în acest paragraf.

(2) Achizitorul poate rezilia contractul, în cazul în care prestatorul face obiectul unei proceduri de insolvență, dizolvare, administrare judiciară sau sub controlul altei autorități, în condițiile legilor speciale.

20.4. În cazul prevăzut la clauza 20.3 prestatorul are dreptul de a pretinde numai plata corespunzătoare pentru partea din contract îndeplinită până la data rezilierii unilaterale a contractului. Achizitorul va reține și penalitățile acumulate ca urmare a depășirii termenelor de prestare prevăzute în prezentul contract.

20.5. (1) Fără a aduce atingere dispozițiilor dreptului comun privind încetarea contractelor sau dreptului achizitorului de a solicita constatarea nulității absolute a contractului de achiziție publică, în conformitate cu dispozițiile dreptului comun, achizitorul are dreptul de a denunța unilateral un contract de achiziție publică în perioada de valabilitate a acestuia în una dintre următoarele situații:

a) prestatorul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice;

b) contractul nu ar fi trebuit să fie atribuit prestatorului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

(2) Achizitorul introduce dreptul de denunțare unilaterală prevăzut la alin. (1) în condițiile contractuale cuprinse în documentația de atribuire.

20.6. Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului de lucrări și de a pretinde plata de daune-interese.

20.7. Achizitorul își rezervă dreptul de a denunța unilateral contractul de servicii, după 10 zile de la data la care a notificat prestatorului, în scris, această decizie.

20.8. Achizitorul își rezervă dreptul de a denunța contractul, printr-o notificare scrisă adresată prestatorului, fără nici o compensație, dacă acesta din urmă intră în faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru prestator. In acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

20.9. Achizitorul poate rezilia contractul, în cazul în care prestatorul face obiectul unei proceduri de insolvență, dizolvare, administrare judiciară sau sub controlul altei autorități, în condițiile legilor speciale.

20.10. În orice situație în care achizitorul este îndreptățit la despăgubiri, poate reține aceste despăgubiri din orice sume datorate prestatorului sau poate executa garanția de bună execuție.

20.11. Achizitorul va fi îndreptățit să rezilieze unilateral contractul printr-o notificare de reziliere adresată prestatorului cu 10 zile, înainte de data propusă pentru reziliere, în condițiile în care se dovedește că prestatorul s-a angajat în activități de corupție, fraudă, în practici ilicite, coercitive sau obstrucționiste, în execuția contractului.

20.12. Rezilierea contractului din inițiativa prestatorului

(1) În urma unui preaviz de **10 zile** acordat achizitorului, prestatorul poate rezilia prezentul contract dacă achizitorul nu își îndeplinește obligația de plată a sumelor datorate acestuia în baza oricărei certificări din partea achizitorului, după expirarea termenului limită prevăzut în prezentul contract.

(2) Rezilierea nu va afecta niciun alt drept al achizitorului sau al prestatorului dobândit în temeiul prezentului contract. Cu excepția notificării transmise în condițiile prezentului articol, rezilierea contractului pentru cauzele detaliate la alin. 1, va opera de plin drept, fără intervenția instanțe.

***21. Forța majoră***

21.1. Forța majoră este constatată de o autoritate competentă.

21.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

21.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

21.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

21.5. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

21.6. Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

***22. Soluționarea litigiilor***

22.1. Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

22.2. Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală, se vor adresa instanțelor judecătorești competente.

**23. Transparență**

23.1 Contractul de prestări servicii, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 din 2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul contract.

23.2 Nu pot avea caracter confidențial denumirea contractantului, obiectul contractului, valoarea acestuia și plățile efectuate, așa cum rezultă aceste elemente din contractul de prestări servicii și documentele contractului, inclusiv, dacă e cazul, din actele adiționale prin care se aduc modificări contractului sau anexelor sale.

**24. Confidențialitate**

24.1 Părțile convin prin prezentul contract asupra existenței și duratei caracterului confidențial al documentelor, secțiunilor, respectiv informațiilor menționate explicit în ofertă, conform justificării incluse în anexa menționată și numai dacă publicarea acestora aduce atingere principiului concurenței loiale, respectiv proprietății intelectuale ori altor dispoziții legale aplicabile.

24.2. Prestatorul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale.

24.3. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

**25. Protecția datelor cu caracter personal**

25.1. Prezentul contract reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

25.2. Datele cu caracter personal ale grupului țintă și, după caz, ale beneficiarilor finali ai proiectului nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

***26. Caracterul public al contractului***

(1) Dosarul achiziției publice are caracter de document public.

(2) Accesul la aceste informații poate fi restricționat în cazul în care acestea sunt clasificate prin acordul părților sau protejate de un drept de proprietate intelectuală, potrivit legii.

(3) În cazul în care s-a precizat confidențialitatea anumitor clauze, o parte contractantă nu are dreptul de a face cunoscută respectiva prevedere fără acordul scris al celeilalte pârți, cu două excepții:

* informația era cunoscută părții contractante înainte ca ea sa fi fost primită de la cealaltă parte contractantă;
* partea contractantă a fost obligată în mod legal să dezvăluie informația.

***27. Limbă care guvernează contractul***

Limbă care guvernează contractul este limba română.

***28. Comunicări***

28.1. (1) Orice comunicare între părți, referitoare la îndeplinirea prezentului contract, trebuie să fie transmisă în scris la sediile părților contractante indicate în art. 1 al prezentului contract.

(2) Orice document scris trebuie înregistrat atât în momentul transmiterii cât și în momentul primirii de către fiecare parte contractantă.

28.2. Comunicările dintre părți se pot face prin poștă cu condiția confirmării transmiterii comunicării. De asemenea comunicările se pot face și prin e-mail, fax, în măsura în care aparatura utilizată are capacitatea tehnică de a confirma expedierea documentelor.

28.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

***29. Legea aplicabilă contractului***

Contractul va fi interpretat conform legilor din România.

Părțile au înțeles să încheie prezentul contract în trei exemplare, din care două achizitorului și unul prestatorului.

|  |  |
| --- | --- |
| **Achizitor,**  **Municipiul Slatina** | **Prestator,** |